title: Tushpa
text: Rebaveem aname wid tiyir ton gulord, delon rigavayan koe pist. Oye sidkor ke debak, ontine arapeniwer. Mante tiyir vas mon 3 m- isen rojus rasekot moe varafe abrotce belon tigiyid. Rapor ke rebava mal lizukafo raporxo lokon zo divokseyer voxe dere tiyir kum burgifa elega male tculkafa gola kaike uzda. Aldo ke lanyona jola tiyir vas loon 20 decitor. Kolna tigisa koe ralma is miv ralma kum tawotafa norka zo vegeduyud ise tiyid ontinafa vas mon 20 m-. Oye tigira ke ralma moe arestoy, inafe xe moe yona amidafa vwa tigiyid. Gort dem kusk is fogelom kagluyayar.